b'\n_START_ARTICLE_\nMinecraft\n_START_SECTION_\nAp\xc5\xbevalga\n_START_PARAGRAPH_\n\xc5\xbdem\xc4\x97lapis generuojamas \xc5\xbeaid\xc4\x97jui \xc5\xbeaid\xc5\xbeiant. \xc5\xbdaidimo pasaulis sudarytas i\xc5\xa1 kubini\xc5\xb3 blok\xc5\xb3, i\xc5\xa1d\xc4\x97styt\xc5\xb3 tinklelio pagrindu. Jie sudaro kalnus, lygumas, vandens telkinius ir pan. bei atitinkamas med\xc5\xbeiagas, kaip, pvz., \xc5\xbevyras, sm\xc4\x97lis, \xc5\xbeem\xc4\x97s ir t. t. \xc5\xbdaid\xc4\x97jas gali jud\xc4\x97ti laisvai, tuo tarpu objektai ir daiktai gali b\xc5\xabti pad\xc4\x97ti tik tam tikroje tinklelio vietoje. D\xc4\x97liodamas kubus \xc5\xbeaid\xc4\x97jas gali sukurti \xc4\xafvairiausias konstrukcijas. \xc5\xbdaidimas kaip ir neturi pagrindini\xc5\xb3 tiksl\xc5\xb3, ta\xc4\x8diau 2011\xc2\xa0m. lapkri\xc4\x8dio 11 d. atsirado galutinis tikslas\xc2\xa0\xe2\x80\x93 Pabaigos drakonas (Ender dragon). Nugal\xc4\x97ti drakon\xc4\x85\xc2\xa0\xe2\x80\x93 i\xc5\xa1skirtinis pasiekimas.\n_START_SECTION_\n\xc5\xbdaid\xc4\x97jas\n_START_PARAGRAPH_\nStyvas (angl. Steve) yra \xc5\xbeaid\xc4\x97jo valdomas avataras. \xc5\xbdaid\xc4\x97jas turi gyvybi\xc5\xb3 bei alkio juost\xc4\x85. Gyvybes vaizduoja \xc5\xa1irdel\xc4\x97s, o alk\xc4\xaf\xc2\xa0\xe2\x80\x93 kumpio gabal\xc4\x97liai. Jeigu Styvo gyvyb\xc4\x97s nukrenta iki nulio, jis pradeda prarast alk\xc4\xaf ir galiausiai, jei yra i\xc5\xa1likimo r\xc4\x97\xc5\xbeime\xc2\xa0\xe2\x80\x93 mirti. Mirti galima daugeliu b\xc5\xabd\xc5\xb3: nukristi, sudegti, nusk\xc4\x99sti, visi\xc5\xa1kai i\xc5\xa1alkti bei \xc5\xbeinoma gauti \xc5\xbeal\xc4\x85 i\xc5\xa1 monstr\xc5\xb3. Daugelio \xc5\xbeaid\xc4\x97j\xc5\xb3 re\xc5\xbeime galima mirti ir nuo kit\xc5\xb3 \xc5\xbeaid\xc4\x97j\xc5\xb3. \xc5\xbdaid\xc4\x97jas gali atgauti savo gyvybes, jeigu jis yra sotus. Jei sotumo lygis yra 9 (i\xc5\xa1 10) arba auk\xc5\xa1tesnis, gyvyb\xc4\x97s atsinaujina savaime. \xc5\xbdaid\xc4\x97jas tampa alkanas, kai jis k\xc4\x85 nors daro\xc2\xa0\xe2\x80\x93 eina, b\xc4\x97ga, plaukia, \xc5\xa1okin\xc4\x97ja. Beje \xc5\xbeaid\xc4\x97jas gali save apsaugoti naudodamas \xc5\xa1arvus. Taip pat \xc5\xbeaid\xc4\x97jas gali pakeisti savo persona\xc5\xbeo i\xc5\xa1vaizd\xc4\x85._NEWLINE_Aleksa (angl. Alex) yra naujasis valdomas avataras nuo 1.8 \xc5\xbeaidimo versijos. \xc5\xa0is avataras yra taikomas \xc5\xbeaid\xc4\x97jams, kurie nusipirko \xc5\xbeaidim\xc4\x85 nuo 1.8 versijos atsiradimo. Tai buvo \xc4\xafgyvendinta, kai kompanija \xe2\x80\x9eMicrosoft\xe2\x80\x9c nor\xc4\x97jo patenkinti ir moteri\xc5\xa1kos lyties atstoves.\n_START_SECTION_\nPrie\xc5\xa1 klasik\xc4\x85\n_START_PARAGRAPH_\n2009 met\xc5\xb3 gegu\xc5\xbe\xc4\x97s 10 dien\xc4\x85 buvo prad\xc4\x97tas kurti Cave Game, v\xc4\x97liau pervadintas Minecraft: Order of the Stone. Po kiek laiko pavadinimas buvo sutrumpintas \xc4\xaf tiesiog Minecraft. Pirmosiose \xc5\xa1io \xc5\xbeaidimo versijose buvo tik \xc5\xbeol\xc4\x97s ir akmens skaldos blokai. V\xc4\x97liau buvo prid\xc4\x97ti akmens, \xc5\xbeem\xc4\x97s, med\xc5\xbeio lent\xc5\xb3, sodinuk\xc5\xb3 blokai, \xc5\xbemon\xc4\x97s (kurie tik vaik\xc5\xa1\xc4\x8diojo ir \xc5\xa1okin\xc4\x97jo; juos buvo galima i\xc5\xa1kviesti paspaudus G) bei paprastas pasaulio generatorius.\n_START_SECTION_\nKlasikin\xc4\x97 versija\n_START_PARAGRAPH_\nTai nemokama, ta\xc4\x8diau taip pat ir neatnaujinama \xc5\xbeaidimo versija. \xc5\xbdaid\xc4\x97jas turi nei\xc5\xa1senkan\xc4\x8dias blok\xc5\xb3 atsargas, kurias gali akimirksniu pastatyti ir sunaikinti. Nauji k\xc5\xabr\xc4\x97j\xc5\xb3 \xc4\xafdiegti blokai ir aplinkos s\xc4\x85veika \xc5\xa1ioje versijoje neveikia, pvz., TNT (dinamito) blokas nei\xc5\xa1siskiria i\xc5\xa1 kit\xc5\xb3\xc2\xa0\xe2\x80\x93 trenkus i\xc5\xa1nyksta, tuo tarpu galutin\xc4\x97je versijoje\xc2\xa0\xe2\x80\x93 sprogsta u\xc5\xbedegus degikl\xc4\xaf._NEWLINE_Kai kurie \xc5\xbeaid\xc4\x97jai yra susik\xc5\xabr\xc4\x99 botus, kurie jiems padeda statyti. Taip pat jie yra suk\xc5\xabr\xc4\x99 savo pa\xc4\x8di\xc5\xb3 serverius su papildomomis savyb\xc4\x97mis, kaip kad galimybe statyti vandens blokus.\n_START_SECTION_\nGalutin\xc4\x97 versija\n_START_PARAGRAPH_\nGalutin\xc4\x97 versija turi kur kas daugiau galimybi\xc5\xb3 ir yra mokama. Pasaulis padalytas \xc4\xaf biomus, teritorija daug \xc4\xafvairesn\xc4\x97\xc2\xa0\xe2\x80\x93 gausu augal\xc5\xb3, urv\xc5\xb3 ir gyv\xc5\xabn\xc5\xb3, \xc5\xbeaidimo sistema palaiko dienos ir nakties cikl\xc4\x85. Rinkdamas \xc4\xafvairius resursus, \xc5\xbeaid\xc4\x97jas gali pasigaminti \xc4\xafvairius \xc4\xafrankius, ginklus, \xc5\xa1arvus, maist\xc4\x85 ir t. t. \xc4\xaerankiai, tokie kaip kirvis, kastuvas, kirtiklis gali b\xc5\xabti panaudoti med\xc5\xbeiams kirsti, kasti dirv\xc4\x85, kasant i\xc5\xa1gauti r\xc5\xabd\xc4\x85 ir pan. \xc5\xbdaidime yra inventoriaus sistema, ta\xc4\x8diau ribota (36 vietos). Dienos metu \xc5\xbeaidime gausu gyv\xc5\xabn\xc5\xb3, kuriuos galima sumed\xc5\xbeioti maistui ar d\xc4\x97l \xc4\xafvairi\xc5\xb3 med\xc5\xbeiag\xc5\xb3. Prie\xc5\xa1i\xc5\xa1kos b\xc5\xabtyb\xc4\x97s, kaip dideli vorai, skeletai ar zombiai sutinkamos nakties metu ar urvuose. \xc5\xa0arvai suma\xc5\xbeina padar\xc5\xb3 atakas, o ginklai gali b\xc5\xabti panaudoti prie\xc5\xa1\xc5\xb3 ar gyv\xc5\xabn\xc5\xb3 nu\xc5\xbeudymui. \xc5\xbdaid\xc4\x97jas turi gyvybi\xc5\xb3 skaitikl\xc4\xaf, kuris ma\xc5\xbe\xc4\x97ja nuo padar\xc5\xb3 sm\xc5\xabgi\xc5\xb3, kritim\xc5\xb3 i\xc5\xa1 auk\xc5\xa1tai ar nuo \xc4\xafvairi\xc5\xb3 aplinkos veiksni\xc5\xb3, kaip lava ar magma. Gyvybes galima atstatyti valgant maist\xc4\x85 ar \xc5\xbeaid\xc5\xbeiant lengviausi\xc4\x85 sunkumo lyg\xc4\xaf, kuriame gyvyb\xc4\x97s palaipsniui pa\xc4\x8dios atsistato. \xc5\xbdaid\xc4\x97jui mirus, inventorius pametamas, o \xc5\xbeaid\xc4\x97jas atsiduria startiniame ta\xc5\xa1ke arba prie lovos, kurioje paskutin\xc4\xaf kart\xc4\x85 miegojo. Daiktai pamesti ant \xc5\xbeem\xc4\x97s dingsta u\xc5\xbe 5 minu\xc4\x8di\xc5\xb3._NEWLINE_\xc5\xbdaidimo mechanika leid\xc5\xbeia sukurti elektros grandines ir loginius elementus, pvz., durys atidaromos ar u\xc5\xbedaromos paspaudus mygtuk\xc4\x85 ar u\xc5\xbeminant platform\xc4\x85, nuo labai paprast\xc5\xb3 iki sud\xc4\x97ting\xc5\xb3 (virtuali\xc5\xb3 procesori\xc5\xb3, kalkuliatori\xc5\xb3 ir pana\xc5\xa1iai). 1.9 kompiuterin\xc4\x97je versijoje atsirado tokie daiktai kaip sparnai, skydas, eleksyr\xc5\xb3 str\xc4\x97l\xc4\x97s ir t. t. Taip pat atsirado kitas skinas vardu \xe2\x80\x9eAlex\xe2\x80\x9c (lietuvi\xc5\xa1kai Aleksa).'